Kgatisong ya Motsheanong 2010 ya Pula Imvula re ile ra fana ka lethathamo la tse lokelang ho hlahlojwa pele terekere e sebetsa. Terekere e bohlokwa polasing, mme haeba o sa e hlokomele, o tla senyehelwa haholo. Karolo ya 2 ya taba tsena ke ena e a latela.
Hlahloba level ya metsi ha enjine e sa bata. Ha botlolo e le siyo terekereng, level ya metsi ka hara radiator e tshwanetse ho ba 25mm ho tloha ka hodimo. Etsa bonnete hore o na le antifreeze e lekaneng metsing a hao.
Etsa bonnete hore o na le saese tse nepahetseng tsa di-pens le di-pins.
Etsa bonnete hore top link e na le grease le hore ho sebediswa saese e nepahetseng ya di-pins.
Etsa bonnete hore diboutu kaofela tsa drawbar di tiile, mme o sebedise drawbar pin e nepahetseng.
Tseba mehato ya boipaballo ba terekere ka nngwe. Diterekereng tse ding o tshwanetse ho hata clutch pele, ha gear lever yona e le ho neutrale.
Dumisa terekere metsotswana e se mekae, ebe o hlahloba di-gauge le mabone a hlokomediso hodima instrument panel. Ha phoso e le teng, e lokise pele o kganna. Le ka mohla o se no reva terekere ho sa hlokahale.
Ka mehla sebedisa gear e nepahetseng terekereng, mme o se ke wa e dumella ho hula ka gear e fosahetseng (kgathetseng).
Etsa hore terekere e dume metsotswana e se mekae, o le mong kapa e mmedi hore turbo e phole pele o tima enjene. Tlatsa tanka ka diesel ka mora mosebetsi wa letsatsi ho thibela mofufutso wa metsi le marothodi tankeng ya hao.